รายงานข่าวแจ้งว่า หลังจากมีนักท่องเที่ยวขอคืนบัตรรถเป็นจำนวนมาก ทำให้เจ้าหน้าที่ขอระงับการขายบัตรชั่วคราว และขอความร่วมมือนักท่องเที่ยวเดินชมสวนแทนการรอขึ้นรถ และขอให้กระจายไปซื้อบัตรในสถานีต่อไป ซึ่งมีรองรับ 7 สถานีนายปิยะพงศ์ ชลวิวัฒน์มงคล หัวหน้าที่ทำการไปรษณีย์ราชพฤกษ์ กล่าวว่า ไปรษณีย์ได้มาเปิดบริการ 2 จุด ในงานมหกรรมโลก โดยมีการนำของที่ระลึก เช่น แสตมป์ราชพฤกษ์, ซองจดหมายตราสัญลักษณ์ และของสะสมอื่นๆ เช่น ตู้ไปรษณีย์ที่เป็นออมสิน รวมทั้งจัดตรายางไว้ให้นักท่องเที่ยวได้ประทับตราเป็นรูปสัญลักษณ์งานราชพฤกษ์ด้วย ส่งผลให้นักท่องเที่ยวสนใจเป็นอย่างมาก โดยแสตมป์ราชพฤกษ์ ดวงละ 3 บาท ได้รับความสนใจมากที่สุด เพียงแค่ 10 นาทีแรกขายหมด 1,250 ดวง จึงได้ประสานให้เจ้าหน้าที่นำเข้ามาเพิ่มอีก 10,000 ดวงขณะเดียวกัน บริเวณลานด้านนอก ทางผู้จัดงานได้จัดให้มีการแสดงวงดนตรีดุริยางค์ จากโรงเรียนวชิรวิทย์ อ.เมืองจ.เชียงใหม่ เพื่อเป็นการต้อนรับนักท่องเที่ยว นอกจากนี้ ยังพบมีนักท่องเที่ยวให้ความสนใจถ่ายรูปกับพนักงานที่แต่งกายในชุดพื้นเมืองและชุดชาวเขาเผ่าต่างๆ เป็นที่ระลึก รวมทั้ง มีแม่ค้าหัวใสนำตุ๊กตาชุดชาวเขามาเดินขายบริเวณหน้างานในราคาตัวละ 10 บาท แต่ยังไม่ได้รับความสนใจมากนัก
การแสดงวงดนตรีดุริยางค์จากโรงเรียนอะไร 
โรงเรียนวชิรวิทย์ อ.เมืองจ.เชียงใหม่